text: Borgmester laver fest-menu
  30 september 2011 kl. 09.09
  Borgmester Jørn Pedersen, Kolding, arbejder fredag formiddag i Folkekøkkenet sammen formanden for socialudvalget. De skal være med til at lave en speciel tre-retters festmenu.
  De to politikere skal være med at købe ind og hjælpe til i køkkenet. Det sker i anledning af den europæiske frivilligdag, hvor Koldings politikere har budt ind på forskellige former for frivilligt arbejde.  
  Folkekøkkenet har også valgt at gøre fredagen til en Royal-fest.  En frivillig medarbejder i Folkekøkkenet har vundet 5000 kr. i en konkurrernce, som Landsforeningen af Væresteder står bag. Og det er blevet bestemt, at brugerne skal være royale for en dag:
  
  Limousine og rød løber
  Det sker bl.a. med en festlig tre-rettes menu, som er sammensat og tilberedt af frivillige medarbejdere. Frivillige tjenerelever fra Hansenbjerg serverer.
  Den royale fest markeres også med rød løber og kørsel med limousine.
  Og gæsterne skal se ordentlig ud til middagen kl. 12 - og det sørger en frisør for med gratis klipning
  